Tuttugu og tveir luku raunfærnimati í fisktækni Þær unnu ásamt fleirum að raunfærnimatinu ; Ásdís V. Pálsdóttir , verkefnastjóri hjá Fisktækniskóla Íslands ( t.v. ) og Kristín Björk Gunnarsdóttir , verkefnastjóri hjá SÍMEY . Fyrr í þessum mánuði luku tuttugu og tveir einstaklingar raunfærnimati í fisktækni hjá SÍMEY . Flestir hafa starfað í fiskvinnslu en einnig voru raunfærnimetnir einstaklingar sem hafa starfað í fiskeldi og við sjómennsku . Umsjón með raunfærnimatinu af hálfu SÍMEY höfðu Kristín Björk Gunnarsdóttir og Emil Bjarkar Björnsson og Ásdís V. Pálsdóttir , verkefnastjóri hjá Fisktækniskóla Íslands , vann einnig að raunfærnimatinu . „ Margir fara í nám hjá okkur í fisktækni . Raunfærnimatið er til þess fallið að stytta leiðir fólks í námi . Hún segir að þó svo að fólk sem fer í raunfærnimat fari ekki áfram í nám í fisktækni sé alltaf mikill ávinningur af raunfærnimatinu . „ Það er alltaf ávinningur því raunfærnimatið gerir það að verkum að viðkomandi fær metnar einingar inn í formlega skólakerfið . Raunfærnimatið nýtist því öllum sem í það fara í hvað sem fólk tekur sér fyrir hendur . Almennt má segja að í raunfærnimatsviðtölunum kemur það fólki alltaf jafn mikið á óvart hversu mikilli kunnáttu það býr yfir , “ segir Ásdís og rifjar upp að í maí á sl. ári hafi Menntaskólinn á Tröllaskaga í Ólafsfirði útskrifað 20 nemendur af fisktæknibraut . Um var að ræða samstarfsverkefni skólans , SÍMEY og Fisktækniskóla Íslands og var unnið í framhaldi af því að hópur starfsmanna í fiskvinnslu Samherja á Dalvík og Akureyri fór í raunfærnimat .